Jack Cork

Jack Frank Porteous Cork (sündinud 25. juunil 1989 Carshaltonis) on Inglismaa jalgpallur, kes mängib poolkaitsjana Inglismaa esiliigaklubis Burnley.

Cork liitus üheksa-aastaselt Chelsea noorteakadeemiaga ning mängis klubi noortevõistkondades, kuid klubi põhimeeskonnas tal debüüti teha ei õnnestunud. Aastatel 2006–2011 oli ta laenul kokku kuues Inglismaa klubis: Bournemouth, Scunthorpe United, Southampton, Watford, Coventry City ja Burnley. Premier League'is tegi ta debüüdi 9. veebruaril 2010 mängus Fulhami vastu. Esimese värava Inglismaa kõrgliigas lõi ta hooaja viimases mängus 9. mail 2010 Tottenham Hotspuri vastu. Burnley lõpetas hooaja 18. kohaga ja langes esiliigasse. Ka järgmise hooaja veetis ta Burnleys laenul.

7. juulil 2011 sõlmis ta lepingu esiliigaklubiga Southampton."Saints sign Jack Cork". Southampton F.C. 7.7.2011. Vaadatud 6.12.2018 Hooajal 2011–12 oli ta ainus Southamptoni mängija, kes tegi kaasa kõigis liiga 38 mängus. Southampton lõpetas hooaja teise kohaga ja pääses kõrgliigasse. Southamptoni meeskonnas mängis ta Premier League'is järgmised kaks ja pool hooaega. 2015. aasta jaanuaris sõlmis ta lepingu teise Premier League'i klubi, Swansea Cityga."Jack Cork: Swansea City finalise signing of Southampton midfielder". BBC Sport. 30.1.2015. Vaadatud 6.12.2018 Burnleys mängib ta alates hooajast 2017–18."Cork: It's Great To Be Back!". Burnley F.C. 11.7.2017. Vaadatud 6.12.2018

Cork kuulus 2012. aasta suveolümpiamängude jalgpalliturniiril Suurbritannia olümpiakoondisse. Debüüdi Inglismaa jalgpallikoondises tegi ta 10. novembril 2017 sõprusmängus Saksamaa vastu.

 Viited 

 Välislingid 

 Profiil Burnley F.C. kodulehel

Kategooria:Inglismaa jalgpallurid
Kategooria:Burnley FC jalgpallurid
Kategooria:AFC Bournemouthi mängijad
Kategooria:Southampton FC mängijad
Kategooria:Watford FC jalgpallurid
Kategooria:Coventry City FC jalgpallurid
Kategooria:Swansea City AFC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1989